Projekts

2026.g. SMILTENES NOVADA SPORTA SVĒTKU

N O L I K U M S

Mērķis un uzdevums:
1. Rosināt Smiltenes novada iedzīvotājus, organizācijas iesaistīties sportiskās aktivitātēs;
2. Popularizēt sportu, kā veselību stiprinošu, relaksējošu, emocionālu nodarbi.

Vieta un laiks: Sporta svētki notiek 2026. gada 15. augustā Vidagā, Vidagas estrāde, Virešu pagasts. Komandu ierašanās līdz plkst. 10:00; Komandu pārstāvju sanāksme un izloze – plkst. 10:15; Sacensību atklāšana plkst. 10:30; Sacensību sākums plkst. 11:00 

Organizatori: Sacensības organizē Smiltenes novada Sporta pārvalde. Sacensību galvenais tiesnesis: Matīss Mežulis /tel. 29128932/ un Eva Kauliņa /26694589/

Dalībnieki: sacensībās aicinātas piedalīties Smiltenes novada pagastu, iestāžu, organizāciju, fizisku personu veidotas komandas. 

Sacensību nosacījumi:	
1. Sacensībās piedalās komandas; (minimālais dalībnieku skaits – 8, no kuriem vismaz 4 sievietes) Drīkst piedalīties komandas ar mazāku dalībnieku skaitu, bet tās  nepiedalās cīņā par godalgotajām vietām un kopvērtējumā tiek ierindotas aiz komandām kurām  ir pilns skaits dalībnieku.. 
2. Individuālie sporta veidi -  makšķerēšana, volejbols, bērnu rāpošana un aktivitāte 50+ vecuma personām. 
3. Komandas savā starpā sacenšas 10 sporta veidos (Organizatoriem ir tiesības sporta veidu skaitu palielināt vai samazināt);
4. Katra komanda attiecīgos sporta veidus veic saskaņā ar Organizatoru izstrādāto grafiku; ja komanda kavē ierašanos attiecīgā sporta veida norises vietā vairāk par 5min. – tā attiecīgajā sporta veidā var tikt diskvalificēta un paliek bez rezultāta;
5. Katrā sporta veidā, komanda saņem punktus atbilstoši izcīnītai vietai; ja vietas tiek dalītas – visas komandas saņem punktus par attiecīgi augstāko vietu /piemēram ja komanda dala 5v. – 8v. – visas komandas saņem 5 punktus/;
6. Komandu vērtējumā tiek vērtēta mazākā izcīnīto vietu summa deviņos sporta veidos; ja divām vai vairāk komandām rezultāti ir vienādi – augstāku vietu iegūst komanda, kas izcīnījusi labāku vietu sacensībās - Izjāde ar zirgu;
7. Ja kādā no sporta veidiem komanda neveic distanci līdz galam, izstājas vai tiek diskvalificēta, tad attiecīgajā sporta veidā komanda saņem pēdējai vietai atbilstošu punktu skaitu. Ja tas notiek atkārtoti, tad komanda par attiecīgo vietu punktus vairāk nesaņem un kopvērtējumā tiek vērtēta aiz komandām, kuras saņēmušas punktus 9 sporta veidos. 
8. Ikviens sacensību dalībnieks pats atbild par savu veselības stāvokli, apliecinot to ar savu parakstu komandas pieteikumā.

Sporta veidi un to apraksts:
1. Aizver acis – Komanda izvēlas vienu dalībnieku, kuram tiek aizsietas acis, lai tas neko neredzētu. Pēc tam spēles tiesnesis viņam iečukst vārdu. Cilvēks ar aizsietām acīm uz papīra lapas ar zīmuli to uzzīmē. Pārejā komanda min uzzīmēto attēlu. Uzvar komanda, kura uzmin visvairāk vārdu 7.min laikā. 
2. Serves – Komandā 4 sievietes un 4 vīrieši. Komandas uzdevums ir pēc iespējas īsākā laikā ar švammi kas piesūcināta ar ūdeni piepildīt  trauku ar ūdeni. Trauks jāpiepilda līdz noteiktajai atzīmei. Švamme pāri tīklam jāmet stāvot ne tuvāk par noteikto līniju.  Švami nedrīkst padot zem tīkla.  Komandas biedrs izspiež no švammes ūdeni un met pāri tīklam atpakaļ. Tas viss jāizdara pēc iespējas īsākā laikā. 
3. Purvs – Komandā  4 sievietes un 4 vīrieši. Komandas  dalībniekiem izmantojot 4 kārtis jāpārvar norādītā distance pārvietojoties tikai izmantojot tās.  Ja dalībnieks pieskarās zemei komanda saņem 15 sekunžu soda laiku, ja nokāpj no kārts ar abām kājām 20 sekunžu soda laiku.  Ja pieskarās ar roku zemei 15 sekundes soda laiku.  Komanda finišē, kad komandas pēdējais dalībnieks ir šķērsojis finiša līniju un ir savāktas visas kārtis aiz finiša līnijas. Par atstātu inventāru laukumā komanda saņem 30 sekundes soda laiku. Kārtis padod dalībnieks dalībniekam. Pēc atstātajām kārtīm  laukumā pakaļ skriet nedrīkst.
4. Izjāde ar zirgu – Komandā 4 sievietes un 4 vīrieši. Visi komandas dalībnieki stafetes veidā pēc iespējas īsākā laikā veic distanci. Pirmajam dalībniekam starp kājām tiek ielikta  kārts. Dalībnieks  veic distanci  apkārt konusam un atpakaļ. Noteiktā zonā  uz kārts uzkāpj  otrs komandas dalībnieks un divatā veic distanci. Pēc tam trešais  dalībnieks un trijatā veic distanci. Tā turpinot  līdz visi astoņi  dalībnieki veikuši distanci. Laiks tiek uzņemts kad visa komanda šķērsojusi finiša līniju.
5. Futbols –  Komandā 4 sievietes un 4 vīrieši. Dalībnieki nostājās pie līnijas un pēc tiesneša signāla veic uzdevumu. Katrs dalībnieks vēzējot kāju  lidina   kurpi, kas ir uz kājas, tālumā. Katram viens mēģinājums.   Ir atļauts ieskrējiens.  Ja kurpe pēc lidināšanas nokrīt ārpus sektora mēģinājums neskaitās un otrs nepienākas.   Tiek summēti  3 tālākie komandas  rezultāti. Rezultātu mēra no tās vietas kur kurpe apstājas nevis nokrīt. Katrs startē ar to kurpi ar kuru kājās ir atnācis  uz uzdevuma izpildi.
6. Zāles pļāvējs – Komandā 4 sievietes un 4 vīrieši.  Visai komandai  jāstumj zāles pļāvējs no starta līdz finiša līnijai  caur konusiem. Vienam komandas dalībniekam  (pieaugušais ) jāstāv uz zāles pļāvēja. Obligāti galvā jābūt ķiverei. Ja dalībnieks nokrīt no zāles pļāvēja komanda veic uzdevumu no jauna bet laiks netiek apturēts. Uzvar tā komanda kura uzdevumu veic visātrāk.
7. Kādu picu pasūtīji? komandā 4 sievietes un 4 vīrieši. No tiem  5 dalībnieki  esot riņķī tur rokās picas kasti ar picas nosaukumiem. Pārējie  komandas biedri pa vienam no līnijas met lidojošo šķīvīti uz pareizo picas kasti.  Lidojošo šķīvīti atļauts mest tikai pa vienam. Ja šķīvis nokrīt zemē- sāk no sākuma. Ja iemet citā kastē- sāk no sākuma. Uzvar komanda ar visātrāko laiku. 
8. Kāda tev ir reakcija? – Komandā 4 sievietes un 4 vīrieši. Katram dalībniekam 30 sekunžu laikā jāsavāc pēc iespējas vairāk “gaismiņu”. “Gaismiņas” nodrošina - Blazepod.  Uzvar tā komanda kuri ir savākuši visvairāk  "Gaismiņas"
9. Cik trāpīgs esi?– komandā  4 sievietes un 4 vīrieši. No starta līnijas jānes nešļi ar ūdeni līdz konusam. Pie konusa no noteiktas līnijas katram  jāmet 3 šautriņas mērķī. No konusa uz starta līniju jāaiznes atpakaļ nešļi.  Ūdeni nedrīkst izliet. Uzdevumu veic visi dalībnieki pa vienam. Kontrollaiks: kamēr visi iziet vai 10 min. Uzvar tā komanda kurai vislielākais punktu skaits. Ja komanda izšļakstījusi no spaiņiem vairāk par 1/5 daļu ūdens tās punktu guvums tiek samazināts par 20%, ja vairāk par pusi – 50%
10. Cik tālu aiznesīsi?  Komandā 4 sievietes un 4 vīrieši. No starta līdz nākamajam konusam zosu gājienā turot vienā rokā  karoti ar bumbiņu veikt bumbiņas pārnešanu līdz finiša līnijai. Katrā posmā, katram dalībniekam jāatbild uz jautājumu kas ir matemātiska darbība.  Karotes maiņas brīdī otram iečukstot ausīs atbildi. Skaļi rezultātu  pateiks beigās kad visi uzdevumu būs izpildījuši. Ja beigās rezultāts ir nepareizs  viss uzdevums jāpilda visiem kopā aplī nosaucot rezultātu  pareizi. Ja  bumbiņa   nokrīt zemē uzdevums jāturpina no tās vietas kur tā izkritusi.  Uzvar tā komanda kurai atbilde ir pareiza un  tas ir izdarīts visīsākajā laikā.

11. Individuālais - Pludmales volejbols – komandā startē 2 dalībnieki – 1 sieviete un 1 vīrietis. Spēles noris pēc pludmales volejbola noteikumiem.  

12. Individuālais -Atceries bērnību? Piedalās  50+ cilvēki. No starta līnijas apkārt  konusam  izmantojot nūjošanas nūjās aiznūjot līdz konkrētai atzīmei. Tiekot līdz konusam  no stāvus pozīcijas mest dažādākos priekšmetus.  Katrs priekšmets jāaizmet konkrētā vietā. Par katru aizmesto priekšmetu un piezemēšanos konkrētā vietā komandai tiek piešķirts konkrēts skaits punktu. 
13. Individuālais -Cik kopā sanāca? Vienam cilvēkam 3 stundu laikā noteiktā teritorija izmakšķerēt pēc iespējas vairāk kg zivis.  Starts (laiks) finišs (laiks) (tiks precizēts pirms pasākuma) Zivs tiek svērtas pie finiša līnijas.  Ar laivām ūdenī iebraukt aizliegts. Katram dalībniekam jābūt līdz savam ekipējumam, kā arī makšķerēšanas atļaujai.  Drīkst izmantot tikai …..makšķeres. 
14. Individuālais - Tālais rāpotājs. Piedalās bērni vecumā no 1-10.gadiem. Uzdevums no starta līdz finišam aizrāpot. 

Pieteikumi: komandām jāveic iepriekšēja pieteikšanās Smiltenes Sporta pārvaldē – Gaujas ielā 2, /telefons  29128932; e-pasts: matiss.mezulis@smiltenesnovads.lv/ līdz 10.08 plkst. 20.00. Sacensību dienā līdz plkst. 10.10 sacensību sekretariātā jāiesniedz rakstisks pieteikums – pēc pievienotās formas

Apbalvošana: Pirmo trīs vietu ieguvēji komandu vērtējumā tiks apbalvoti ar piemiņas balvām. Ikviena komanda saņems gandarījuma balvu.  Individuālajās distancēs pirmās trīs vietas. 



